# Carbohydrato

| Carbohydrato |
| --- |
| instantia de: classe structural de entitates chimic[\*], nutrient group[\*] |
| subclasse de: polyol[\*], carbohydrate derivative[\*] |
|  |
|  |
|  |
|  |
| parte de: carbohydrate binding[\*], carbohydrate metabolic process[\*], response to carbohydrate[\*], carbohydrate biosynthetic process[\*], carbohydrate catabolic process[\*], cellular response to carbohydrate stimulus[\*], carbohydrate transmembrane transport[\*], ABC-type carbohydrate transporter activity[\*], carbohydrate:proton symporter activity[\*], carbohydrate:cation symporter activity[\*], carbohydrate transport[\*], carbohydrate transmembrane transporter activity[\*], carbohydrate export[\*], carbohydrate import across plasma membrane[\*], carbohydrate homeostasis[\*] |
|  |
| Commons: Carbohydrates |
| categoria principal: Categoria:Carbohydratos |

Lactosa es un disaccharido trovate in lacte. Illo consiste de un molecula de D-galactosa e un molecula de D-glucosa ligate per beta-1-4 ligamine glycosidic. Illo ha un formula de C12H22O11.
Un **carbohydrato** o **hydrato de carbon** es un composito organic con le formula empiric C*m*(H2O)*n*
(ubi *m* pote esser differente ab *n*); que es, consiste solmente de carbon, hydrogeno, e oxygeno, con un ration de atomos de hydrogeno a oxygeno de 2:1 (como in aqua).
Carbohydratos pote esser vidite como hydratos de carbon, in consequentia de lor nomine. Structuralmente, totevia, il es plus exacte de vider los como
polyhydroxy aldehydes e cetonas.

Le termino es le plus commun in le biochimia, ubi illo es un synonymo de **saccharido**. Le carbohydratos (saccharidos) es dividite in 4 gruppos chimic:
monosaccharidos, disaccharidos, oligosaccharidos, e polysaccharidos. Generalmente, le monosaccharidos e disaccharidos,
que es plus parve (plus basse peso molecular) carbohydratos, es communmente referite como sucros.

Le parola *saccharido* es derivate ab le grec *sákkharon*, que significa "sucro".
Ben que le nomenclatura scientific del carbohydratos es complexe, le nomines del monosaccharidos e disaccharidos saepe fini in le suffixo -osa.
Pro exemplo, sucro sanguinee es le monosaccharido glucosa, sucro del tabula es le disaccharido sucrosa, e sucro lactic es le disaccharido lactosa (vide illustration).

Carbohydratos exeque rolos numerose in organismos vivente. Polysaccharidos servi pro le immagazinage de energia (tal como fecula e glycogeno), e como componentes structural
(pro exemplo, cellulosa in plantas e chitina in arthropodos e fungos). Le 5-carbon monosaccharido ribosa es un componente importante de coenzymas
(tal como, ATP, FAD, e NAD) e le spina del molecula genetic cognoscite como RNA.
Le relate deoxyribosa es un componente de ADN. Saccharidos e lor derivativos include multe altere importante biomoleculas que exeque rolos importante in le systema immunitari,
fertilisation, impedir del pathogenesis, coagulation sanguinee, e in le disveloppamento.

In le scientia del alimentos e in multe contextos non-formal, le termino carbohydrato saepe significa alicun alimento que es particularmente ric in le complexe carbohydrato fecula
(tal como cereales, pan, e pasta) o simple carbohydratos, tal como sucro (trovate in confectos, confecturas, e desserts).

## Vide etiam

Wikimedia Commons ha files multimedial de: *Carbohydrato*

* Chimia organic

## Referentias

Iste articulo contine material traducite ab Wikipedia in anglese. Le texto original se trova in le version 443476569 de en:Carbohydrate, e es usate secundo le mandatos del licentia respective.